Virallinen lehti nro C 269 , 16/10/1995 s. 0164



B4-1104, 1105, 1106, 1110, 1111, 1119, 1137, 1138, 1152, 1165 ja 1178/95 Päätöslauselma Afrikan Suurten järvien alueen ja erityisesti Burundin ja Ruandan tilanteesta Euroopan parlamentti, joka - muistuttaa aiemmista Ruandan tilannetta koskevista päätöslauselmistaan, - muistuttaa aiemmista Burundin tilannetta koskevista päätöslauselmistaan ja erityisesti 6. huhtikuuta 1995 annetusta päätöslauselmasta ((EYVL C 109, 1.5.1995, s. 108)), - ottaa huomioon puheenjohtajamaan Euroopan unionin nimissä tekemän Burundia koskevan Carcassonen julkilausuman, - ottaa huomioon neuvoston 24. maaliskuuta 1995 ja 1. kesäkuuta 1995 vahvistamat Burundia koskevat yhteiset kannat, - ottaa huomioon Cannesin Eurooppa-neuvoston 26. ja 27. kesäkuuta 1995 antaman julkilausuman, A. korostaa, että kansaivälisen yhteisön velvollisuus on myötävaikuttaa sellaisten laillisten ja demokraattisten elinten luomiseen Afrikan Suurten järvien alueella, jotka takaavat rauhan ja kansallisen sovinnon alueen eri maissa, B. on hyvin huolissaan Ruandan ja Burundin tilanteesta, BURUNDIN OSALTA C. muistuttaa neuvoston muodollisesta sitoutumisesta sellaisten ennalta ehkäisevien toimien toteuttamiseen, jotka pysäyttävät väkivallan kehittymisen Burundissa, D. on tyytyväinen, että YK:n turvallisuusneuvosto antoi 28. elokuuta 1995 päätöslauselman 1012/95, jolla perustettin kansainvälinen tutkimuskomissio tutkimaan presidentti Melchior Ndadyen murhaa ja muita tätä tapahtumaa seuranneita vakavia väkivallantekoja, E. on tyytyväinen siitä, että nimitettiin YK:n pääsihteerin erityislähettiläs alueellisen rauhaa, vakautta ja kehitystä käsittelevän Afrikan Suurten järvien alueen maiden alueellisen konferenssin valmistelemiseksi, F. on tietoinen presidenttiin ja pääministeriin päivittäin kohdistuvista paineista sekä pelottelusta, G. tuomitsee poliisin toiminnan raakuuden Kamengen ja Bujumburan kortteleissa sekä maan luoteisosissa, RUANDAN OSALTA H. on huolissaan Ruandassa vallitsevasta epävarmuuden tilasta, johon liittyy vaikeat olosuhteet ja aiempien tekojen rankaisematta jättäminen ja ilmapiiriä sävyttää laajalti hallitsematon aseiden hankinta eikä tilannetta säännellä riittävästi kansainvälisesti, I. ottaa huomioon Ruandan kansanarmeijan Kanamassa toteuttamat joukkomurhat, joissa kuoli yli 100 siviiliä ja joissa noin 15 haavoittui, J. on erittäin huolissaan ristiriitojen palautumisesta, jota ilmentää Ruandan pääministerin Faustin Twagiramungun ja neljän muun hallituksen jäsenen ero, K. kiinnittää huomiota kansainvälisen kauppasaarron lopettamiseen Ruandaan tarkoitettujen aseiden ja ammusten osalta 17. elokuuta 1995, L. on huolissaan entisen Ruandan hallituksen joukkojen jatkuvasta vallanotteesta pakolaisleireillä ja niiden jatkuvasta aseistautumisesta ja kouluttautumisesta Ruandan hallituksen vastaista kostosotaa varten, M. on pahoillaan Zairen toteuttamasta noin 15000 ruandalaisen pakolaisen pakkosiirrosta sekä siitä, että kyseinen maa ei päästänyt YK:n tarkkailijoita valvomaan asesaarron kunnioittamista pakolaisleireissä, N. ottaa huomioon tiedot, joiden mukaan aselähetyksiä on toimitettu Ruandan entisen hallituksen joukoille ja ruandalaiselle FAR:lle, O. on tyytyväinen siitä, että YK:n turvallisuusneuvosto antoi 7. syyskuuta 1995 päätöslauselman 1013/95, jolla perustettin pikaisesti kansainvälinen tutkimuskomissio tutkimaan syytöksiä, joiden mukaan Ruandan entisen hallituksen joukot saivat sotilaallisen koulutuksen ja laittomia aseita Ruandan tilanteen horjuttamiseksi, RUANDAN OSALTA 1. Tuomitsee tekijästä riippumatta kaikkien Burundin ja Ruandan ääriryhmien väkivallanteot, jotka tuottavat edelleen uhreja kansan keskuudessa ja jotka estävät kansallisen sovintoprosessin ja pakolaisten kotiinpalaamisen aloittamisen; 2. Pyytää neuvostoa luomaan nopeasti perustan ja antamaan käyttövarat tällä Afrikan alueelle suunnatulle politiikalle; 3. Pyytää uuden erityisen budjettikohdan luomista konfliktien ehkäisemistoimintaa varten Afrikan Suurten järvien alueella; BURUNDIN OSALTA 4. Vaatii aseistettujen joukkojen riisumista aseista ja tukee Burundin valtionpäämiehen ja hallituksen pyrkimyksiä rauhan palauttamiseksi; 5. Vahvistaa uudelleen tukensa Burundin laillisille demokraattisille elimille ja erityisesti tasavallan presidentille, hallitukselle ja parlamentille ja kaikille niille, jotka toimivat asianmukaisesti Burundin kansan sisäisen sovinnon puolesta; 6. Toistaa, että kansallinen sovinto voidaan saavuttaa ainoastaan noudattamalla täysimääräisesti 10. syyskuuta 1994 allekirjoitettua yleissopimusta, kuten Burundin valtionpäämiehen ja hallituksen johtajan 30. maaliskuuta 1995 allekirjoittamassa yhteisessä julkilausumassa todetaan; 7. Korostaa edellä mainitussa sopimuksessa esitetyn «kansallisen keskustelun» merkitystä kansallisen sovintoprosessin ja demokraattisen vuoropuhelun aloittamiseksi uudelleen; 8. Tukee OAU:n toimia rakentavan poliittisen vuoropuhelun palauttamiseksi burundilaisten poliittisten voimien välille; 9. Pyytää neuvostoa panemaan ilman lisäviivytyksiä täytäntöön yleisen toimintaohjelman, jonka se määritteli Carcassonnessa; 10. Vahvistaa uudelleen tukensa YK:n Burundin erityisedustaja Ould Abdallahille; 11. Pyytää neuvostoa ja jäsenvaltioita toimimaan täysimääräisesti yhteistyössä burundilaisten viranomaisten kanssa YK:n päätöslauselman 1012/95 puitteissa, jotta presidentti Ndadayen murhaajat ja muut murhaa seuranneen väkivallan tekijät saataisiin oikeuden eteen ja jotta voitaisiin edistää kansallista sovintoa Burundissa; 12. Kehottaa neuvostoa toteuttamaan pikaisesti kaikki 24. maaliskuuta hyväksytyssä yhteisessä kannassa suunnitellut toimet ja erityisesti ihmisoikeusasiantuntijoiden lähettämisen UNCHR:n turvissa sekä oikeusvaltion periaatteiden palauttamisen avustamisen ja tuomarien koulutuksen; 13. Pyytää komissiota vastaamaan mahdollisimman nopeasti Burundin hallituksen toistuviin humanitäärista apua ja teknistä sekä taloudellista yhteistyötä koskeviin pyyntöihin; 14. Pyytää alueen maiden ja erityisesti Zairen ja Ugandan hallituksia lakkauttamaan kaiken (taloudellisen, logistisen, sotilaallisen ja polittisen) tukensa Burundin ääriryhmille; RUANDAN OSALTA 15. Tuomitsee ankarasti ne maat, jotka ovat täysin tietoisesti jatkaneet Ruandan tasapainoa horjuttavien ryhmittymien asetoimituksia; 16. Pyytää Ruandan hallitusta, alueen maiden hallituksia sekä jäsenvaltioita ja neuvostoa toimimaan täysimääräisesti yhteistyössä YK:n tutkimuskomission kanssa ja auttamaan niiden osapuolten yksilöimisessä, jotka auttavat Ruandan entisen hallituksen joukkoja hankkimaan laittomasti aseita tai tukevat niitä tässä toiminnassa; 17. Toistaa pyyntönsä saattaa kansainvälisen tuomioistuimen työ päätökseen ehdottomana edellytyksenä rauhan palaamiselle; 18. Pyytää Ruandan hallitusta nopeuttamaan palaavien pakolaisten seulomista pidätyskeskuksissa ja parantamaan koko maassa ja varsinkin Kigalissa vallitsevia kauhistuttavia vankilaoloja; 19. Pyytää Kigalin hallitusta toteuttamaan kaikki asianmukaiset aloitteet, jotta demokraattinen kansallinen sovintoprosessi voidaan toteuttaa; 20. Pyytää kansainvälistä yhteisöä ja erityisesti EU:a lisäämään taloudellista ja teknistä avustusta Ruandalle erityisesti oikeus- ja turvallisuusasioiden alalla, koska tämä on keskeinen edellytys pakolaisten palaamiselle; 21. Pyytää kaikkia maita ja erityisesti alueen maita toimimaan täysimääräisesti yhteistyössä YK:n perustaman kansainvälisen tuomioistuimen tuomarien kanssa, jotta voitaisin tutkia Ruandassa tapahtuneet rikokset ihmiskuntaa vastaan ja jotta kaikki tarvittavat tutkimukset voidaan suorittaa; o o o 22. Kehottaa puhemiestään välittämään tämän päätöslauselman neuvostolle, komissiolle, jäsenvaltioille, YK:n ja OAU:n pääsihteereille sekä Burundin, Ruandan, Zairen, Ugandan, Tansanian ja Kenian hallituksille.